b'\n_START_ARTICLE_\nDar\xc3\xado Lopilato\n_START_SECTION_\nKarjera\n_START_PARAGRAPH_\nDario Lopilato savo karjer\xc4\x85 prad\xc4\x97jo 1995 m., vaidindamas Cris Morenos seriale "Chiquititas" (iki 1999 m.). 2000 m. pasirod\xc4\x97 Argentinoje populiarioje telenovel\xc4\x97je "Luna salvaje", nuo 2002 iki 2003 m. vaidino dviejuose garsaus jaunimo serialo "Rebelde Way" ("Mai\xc5\xa1tingas am\xc5\xbeius") epizoduose Cholo persona\xc5\xbe\xc4\x85. Nuo 2005 iki 2006 m. vaidino labiausiai j\xc4\xaf i\xc5\xa1garsinusiame seriale "Casados con Hijos" ("Ved\xc4\x99s ir turi vaik\xc5\xb3"). 2006 m. serialas laim\xc4\x97jo geriasios komedijos Mart\xc3\xadn Fierro apdovanojim\xc4\x85._NEWLINE_Nuo 2008 iki 2009 m. vaidino seriale "Atraccion x 4" (\xe2\x80\x9eKeturi\xc5\xb3 trauka\xe2\x80\x9c) \xe2\x80\x93 komedija skirta jaunimui, kuri yra kuriama Ideas Del Sur kompanijos. Serialas apie dvi labai skirtingas \xc5\xa1eimas. Pirmoji \xc5\xa1eima: t\xc4\x97tis, muzikantas (Puma Goity), kuris turi tris dukras (Luisana Lopilato, Camila Bordonaba, Juana Dubary), kurios \xc5\xbeavisi roko muzika. Antroji \xc5\xa1eima: motina (Carola Reyna) ir jos 3 s\xc5\xabn\xc5\xabs, besi\xc5\xbeaventys reggeaton stiliumi (Rodrigo Guirao, Dario Lopilato, Elias Vinoles). Serialas, kurio scenarijaus autoriai yra Gustavo Belatti ir Mario Segade, prad\xc4\x97tas filmuoti rugpj\xc5\xabt\xc4\xaf. Tai kova tarp kult\xc5\xabrini\xc5\xb3 skirtum\xc5\xb3, tarp turt\xc5\xb3 ir nevisi\xc5\xa1ko pritekliaus, tarp muzikos stili\xc5\xb3 ir mergin\xc5\xb3.'